ન્યૂયૉર્કના મૅડિસન સ્ક્વેરમાં મોદી

ન્યૂયૉર્કના મૅડિસન સ્ક્વેર ગાર્ડનમાં એકઠી થયેલી ભીડે જ્યારે મોદીનું રોકસ્ટારની જેમ સ્વાગત કર્યું ત્યારે એ ઘટનાને એક દાયકા પહેલાં અમેરિકાએ જેને વીઝા આપવાનો ઇન્કાર કર્યો હતો એ નેતાની જીત તરીકે જોવામાં આવી હતી. 

એ જ મોદી આજે હ્યુસ્ટનમાં એ વખત કરતાં પણ મોટી ભીડને સંબોધવા જઈ રહ્યા છે. મોદી જ્યારે આ ભાષણ આપશે ત્યારે તેમની બાજુમાં અમેરિકાના રાષ્ટ્રપતિ ડોનાલ્ડ ટ્રમ્પ પણ હાજર હશે. 

ઘણા વિશ્લેષકોનું માનવું છે આ દૃશ્ય મોદીએ કાશ્મીર મુદ્દે ભરેલા વિવાદાસ્પદ પગલાની ટીકાને કેટલાક અંશે ઓછી કરી શકશે.  

આ આયોજનનું નામ 'હાઉડી મોદી' રાખવામાં આવ્યું છે. તેમાં 50 હજારથી વધુની મેદની હાજર રહેશે એવું મનાઈ રહ્યું છે. ભારત બહાર મોદીના સમર્થકોની આ સૌથી મોટી ભીડ હશે, જે એનઆરજી સ્ટેડિયમમાં એકઠી થશે.

શું મહત્ત્વ ?

નરેન્દ્ર મોદી સાથે ટ્રમ્પની આ રીતની હાજરી મોદીની પીઆર ટીમની પણ સફળતા માનવામાં આવે છે અને સાથે જ આ આયોજન ભારત અને અમેરિકાના વધી રહેલા સંબંધો પણ દર્શાવે છે.

ઓબામાના કાર્યકાળ દરમિયાન વિદેશી બાબતોના સહાયક મંત્રી રહી ચૂકેલાં નિશા બિસ્વાલ જણાવે છે, "આ ભારતીય મૂળના અમેરિકન સમાજની તાકાત દર્શાવે છે."

નિશાના મતે રાષ્ટ્રપતિ ડોનાલ્ડ ટ્રમ્પનો ટૅક્સાસ જવાનો નિર્ણય એક સારી વાત છે.

નિશા હાલ અમેરિકા-ભારતની વેપારપરિષદનાં પ્રમુખ છે. તેઓ ઉમેરે છે, "ભારત- અમેરિકાના સંબંધો હવે વ્યક્તિગત અને રાજનૈતિક સ્તરથી ઘણા આગળ વધી ગયા છે."

કાર્યક્રમનું આયોજન કરી રહેલા 'ટૅક્સાસ ઇન્ડિયા ફોરમે' ડેમૉક્રેટ્સ નેતાઓને પણ આમંત્રણ પાઠવ્યું છે. તેમાં સ્ટૅની હૉયર અને કૉંગ્રેસના અન્ય સભ્યો પણ સામેલ છે.

આમંત્રિત મહેમાનોમાં અમેરિકાના ઘણા અધિકારીઓ અને ગવર્નરો પણ સામેલ છે. રિપબ્લિકન અને ડેમૉક્રેટ્સ, એમ બંનેના પ્રતિનિધિઓનું સંતુલન જળવાઈ રહે તેનું ધ્યાન રાખવામાં આવ્યું છે.

આશાઓ 

આયોજન માટે હ્યુસ્ટનની જ પસંદગી થવા માટે પણ કોઈને આશ્ચર્ય નથી. ભારત હ્યુસ્ટનનું ચોથું સૌથી મોટું વેપારી ભાગીદાર છે.

ઊર્જાની વધતી માગ જોતાં આવનારા દિવસોમાં અમેરિકાનું તેલ અને ગૅસનું વેચાણ વધશે તેવી અપેક્ષાઓ સેવાઈ રહી છે. 

ભારતની દૃષ્ટિએ અમેરિકા સાથે પોતાના સંયુક્ત વેપારના નુકસાનને ઘટાડવાની આ તક છે, જે એક મોટો મુદ્દો બની ગયો છે. 

બને દેશો દોઢ વર્ષના વેપારી મતભેદોને ભૂલીને કેટલીક નવી જાહેરાતો કરી શકે છે અને આ અંગેના ચોક્કસ સંકેત પણ મળી રહ્યા છે. 

વૉશિંગ્ટનના... \n\nમને ઉપરના લેખ માટે સારું શીર્ષક આપો.
#HowdyModi કાર્યક્રમમાં મોદી-ટ્રમ્પની હાજરીથી ભારતને કેટલો ફાયદો થશે?